Kaao no Kepakailiula. 



MOKUNA I. 



OKEAAU i Puna, Hawaii, ka aina lianau o Kepakailiula. He huamoa kona kino 

 o ka hanau ana niamua. O Ku ka makuakane, o Hina ka makuahine ; o Kuai- 



kalolo a me Aiakoake, na mua o Kepakailiula ; o Kiinoho a me Kiiliele na kai- 

 kunane o Hina. O Kiinoho, he noho ka hana i loaa ia ia, aole e hele ma o a ma o; he 

 kanaka akamai loa o Kiinoho ma ke kilokilo ana, he hiki ia ia ke ike i ko na wahi loihi 

 a me ko na wahi kokoke. O Kiihele, he hele kana hana nui, he kanaka mama loa i 

 ka hele, e puni o Hawaii i ka la hookahi, a hoi i ka hale me ka po ole o ka la hookahi. 

 He mau alii lakou no Puna a puni mai na kupuna mai a loaa lakou. 



I ka po, loaa ka moeuhane ia Kiinoho, olelo mai ke 'kua ia Kiinoho: "E hoi 

 olua i ka aina o Paliuli e noho ai, o oe a me Kiihele, aia ilaila na pono a pau loa, aohe 

 luhi." Ekolu po o ka loaa ana ia Kiinoho o keia moeuhane ; olelo aku ia ia Kiihele i 

 keia moe i loaa iaia, hoomaauea o Kiihele, aohe manao he oiaio ka Kiinoho olelo. I ko 

 laua moe ana i ka po, loaa like ia laua a eliia keia moeuhane ; a ao ae la, kuka iho la 

 laua no ka hoi i Paliuli. Hoomakaukau laua, he puaa lau, he awa lau, he ia lau, he 

 moa lau, he kapa lau, he malo lau, a makaukau. Moe laua ia po, a kani ka moa alua 

 o ke kakahiaka nui po eleele, ala ae la laua a pii i Paliuli, me ka ike ole o ko laua kai- 

 kuahine a me ka lehulehu. 



Ua olelo ia ma keia kaao, o ka mua keia o ka loaa ana o Paliuli i ke kanaka, mai 

 ke 'kua mai, a mahope hoi hou i ke 'kua, nolaila, nalo o Paliuli a hiki i keia la. 



A hiki laua i Paliuli, i nana aku ka hana, he aina maikai loa, papu, momona, 

 nui na mea ai a ke kanaka, nunui ka hua o ka ohia e like me ka ulu, a he loko ia 

 kekahi e waiho ana, o na ia a pau o ka moana, a koe ke kohola a me ka mano, aole i 

 loko o ka loko. Noho laua mahiai, hanai holoholona, a nui na mea a pau ia laua ; ku 

 ke ko a hina ilalo, a ala hou mai; ka maia a helelei ilalo; ka puaa a kea ka niho; ka 

 moa a wini kakala; ka ilio a palahalaha ke kua. 



I aku o Kiihele ia Kiinoho: ''Kupanaha kaua, nawai la auanei e ai keia mau 

 mea a kaua e hana nei?" I mai la o Kiinoho: "Na ke keiki a kaua na Kepakailiula. 



Memoirs B. P. Bishop MfsiiUM, Vol. IV.— 52. (499) 



